section_heading: Ca' Rezzonico danas
paragraph_text: Nakon dugotrajnih pregovora palaču Ca 'Rezzonico je preuzelo Gradsko vijeće grada Venecije za Muzej u kojem se trebala izložiti velika zbirka 18. stoljetne venecijanske umjetnosti, kojoj je nedostalo prostora u Muzeju Correr. Ca 'Rezzonico je otvoren kao javni muzej 1936. Danas je to jedan od najboljih venecijanskih muzeja, najviše zahvaljujući tome, što su slike i umjetnine rađene za upravo takve velike palače - smiješene u isto takvu palaču. Muzej posjeduje brojne slike Pietra Longhija, Francesca Guardija i Giandomenica Tiepola, pored toga ima lijepu zbirku stilskog namještaja, i zbirku venecijanskog stakla iz 18. stoljeća.